CELEX: 32009R0148
Language: ro
Date: 2009-02-20 00:00:00
Title: Regulamentul (CE) nr. 148/2009 al Comisiei din 20 februarie 2009 de abrogare a 11 regulamente caduce din domeniul politicii piscicole comune

21.2.2009   
            
            
               RO
            
            
               Jurnalul Oficial al Uniunii Europene
            
            
               L 50/10
            
         
      REGULAMENTUL (CE) NR. 148/2009 AL COMISIEI
   
   din 20 februarie 2009
   de abrogare a 11 regulamente caduce din domeniul politicii piscicole comune
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Actul de aderare a Spaniei și a Portugaliei, în special articolul 175,
   având în vedere Regulamentul (CEE) nr. 3117/85 al Consiliului din 4 noiembrie 1985 privind stabilirea normelor generale de acordare de compensații pentru sardine (1), în special articolul 4,
   având în vedere Regulamentul (CEE) nr. 2847/93 al Consiliului din 12 octombrie 1993 de instituire a unui sistem de control aplicabil politicii comune din domeniul pescuitului (2), în special articolul 3 alineatul (4) și articolul 21 alineatele (3) și (4),
   având în vedere Regulamentul (CE) nr. 2406/96 al Consiliului din 26 noiembrie 1996 privind stabilirea standardelor comune de piață pentru anumite produse pescărești (3), în special articolul 2 alineatul (3),
   având în vedere Regulamentul (CE) nr. 104/2000 al Consiliului din 17 decembrie 1999 privind organizarea comună a piețelor în sectorul produselor pescărești și de acvacultură (4), în special articolul 25, articolul 27 alineatul (6) și articolul 37,
   întrucât:
   
               (1)
            
            
               Creșterea transparenței legislației comunitare reprezintă un element esențial al strategiei pentru o mai bună legiferare implementată de instituțiile europene. În acest context, devine necesară eliminarea dintre actele legislative active a celor care au încetat să producă efecte reale.
            
         
               (2)
            
            
               Regulamentele din domeniul politicii piscicole comune enumerate în continuare au devenit caduce, deși ele sunt încă în vigoare din punct de vedere oficial:
               
                           —
                        
                        
                           Regulamentul (CEE) nr. 3459/85 al Comisiei din 6 decembrie 1985 privind stabilirea normelor de aplicare în cazul acordării unei compensații pentru sardinele de Atlantic (5). Acest regulament și-a încetat efectele în temeiul modificărilor efectuate la legislația de bază, modificări incompatibile cu aplicarea acestui act;
                        
                     
                           —
                        
                        
                           Regulamentul (CEE) nr. 254/86 al Comisiei din 4 februarie 1986 de stabilire a normelor de aplicare în cazul suprimării progresive a restricțiilor cantitative aplicabile în statele membre, altele decât Spania și Portugalia, pentru conservele de sardine și ton provenind din Spania (6). Acest regulament și-a încetat efectele datorită încheierii perioadei la care făcea referire;
                        
                     
                           —
                        
                        
                           Regulamentul (CEE) nr. 3599/90 al Comisiei din 13 decembrie 1990 privind reparația prejudiciului cauzat de oprirea pescuitului de limbă de mare comună efectuat în 1989 de navele aflate sub pavilionul unui stat membru (7). Acest regulament și-a încetat efectele, întrucât acestea acopereau doar anul 1989;
                        
                     
                           —
                        
                        
                           Regulamentul (CEE) nr. 3863/91 al Comisiei din 16 decembrie 1991 privind stabilirea dimensiunii minime de comercializare a crabului aplicabile în anumite zone de coastă ale Marii Britanii (8). Acest regulament și-a încetat efectele în temeiul modificărilor efectuate la legislația de bază, modificări incompatibile cu aplicarea acestui act;
                        
                     
                           —
                        
                        
                           Regulamentul (CE) nr. 897/94 al Comisiei din 22 aprilie 1994 de stabilire a normelor de aplicare a Regulamentului (CEE) nr. 2847/93 al Consiliului privind proiectele pilot de localizare continuă a navelor comunitare de pescuit (9). Acest regulament și-a încetat efectele în temeiul modificărilor efectuate la legislația de bază, modificări incompatibile cu aplicarea acestui act;
                        
                     
                           —
                        
                        
                           Regulamentul (CE) nr. 1419/96 al Comisiei din 22 iulie 1996 de fixare a nivelului subvenției pentru depozitarea privată a calmarului Loligo patagonica
                               (10). Acest regulament și-a încetat efectele în temeiul modificărilor efectuate la legislația de bază, modificări incompatibile cu aplicarea acestui act;
                        
                     
                           —
                        
                        
                           Regulamentul (CE) nr. 2378/1999 al Comisiei din 9 noiembrie 1999 de modificare a Regulamentului (CE) nr. 1282/1999 privind acordarea de compensații organizațiilor de producători pentru tonul livrat industriei prelucrătoare în perioada 1 octombrie-31 decembrie 1998 (11). Acest regulament și-a încetat efectele, întrucât acestea acopereau doar anul 1998;
                        
                     
                           —
                        
                        
                           Regulamentul (CE) nr. 1103/2000 al Comisiei din 25 mai 2000 privind acordarea de compensații organizațiilor de producători pentru tonul livrat industriei prelucrătoare în perioada 1 iulie-30 septembrie 1999 (12). Acest regulament și-a încetat efectele, întrucât acestea acopereau doar anul 1999;
                        
                     
                           —
                        
                        
                           Regulamentul (CE) nr. 1702/2000 al Comisiei din 31 iulie 2000 privind interzicerea pescuirii codului de către navele sub pavilion spaniol (13). Acest regulament și-a încetat efectele, întrucât se referea la alocarea de cote pentru anul 2000;
                        
                     
                           —
                        
                        
                           Regulamentul (CE) nr. 585/2001 al Comisiei din 26 martie 2001 privind acordarea de compensații întreprinderilor producătoare pentru cantitățile de ton livrate industriei de prelucrare în perioada 1 ianuarie-31 martie 2000 (14). Acest regulament și-a încetat efectele, întrucât acestea acopereau doar anul 2000;
                        
                     
                           —
                        
                        
                           Regulamentul (CE) nr. 2496/2001 al Comisiei din 19 decembrie 2001 privind acordarea de compensații întreprinderilor producătoare pentru cantitățile de ton livrate industriei de prelucrare în perioada 1 ianuarie-31 martie 2001 (15). Acest regulament și-a încetat efectele, întrucât acestea acopereau doar anul 2001.
                        
                     
         
               (3)
            
            
               Din motive de claritate și certitudine juridică, regulamentele menționate la considerentul 2 trebuie abrogate.
            
         
               (4)
            
            
               Măsurile prevăzute de prezentul regulament sunt conforme cu avizul Comitetului de gestionare pentru pescuit și acvacultură,
            
         ADOPTĂ PREZENTUL REGULAMENT:
   Articolul 1
   Regulamente care se abrogă
   Regulamentele: (CEE) nr. 3459/85, (CEE) nr. 254/86, (CEE) nr. 3599/90, (CEE) nr. 3863/91, (CE) nr. 897/94, (CE) nr. 1419/96, (CE) nr. 2378/1999, (CE) nr. 1103/2000, (CE) nr. 1702/2000, (CE) nr. 585/2001 și (CE) nr. 2496/2001 se abrogă.
   Articolul 2
   Intrarea în vigoare
   Prezentul regulament intră în vigoare în a șaptea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 20 februarie 2009.
      
         
            Pentru Comisie
         
         Joe BORG
         
         
            Membru al Comisiei
         
      
   
   
      (1)  JO L 297, 9.11.1985, p. 1.
   
      (2)  JO L 261, 20.10.1993, p. 1.
   
      (3)  JO L 334, 23.12.1996, p. 1.
   
      (4)  JO L 17, 21.1.2000, p. 22.
   
      (5)  JO L 332, 10.12.1985, p. 16.
   
      (6)  JO L 31, 6.2.1986, p. 13.
   
      (7)  JO L 350, 14.12.1990, p. 50.
   
      (8)  JO L 363, 31.12.1991, p. 1.
   
      (9)  JO L 104, 23.4.1994, p. 18.
   
      (10)  JO L 182, 23.7.1996, p. 11.
   
      (11)  JO L 287, 10.11.1999, p. 12.
   
      (12)  JO L 125, 26.5.2000, p. 18.
   
      (13)  JO L 195, 1.8.2000, p. 21.
   
      (14)  JO L 86, 27.3.2001, p. 8.
   
      (15)  JO L 337, 20.12.2001, p. 25.